ગ્લોબલ વોર્મિંગને અવરોધવામાં પર્યાવરણનું સંરક્ષણ કરવું જરૂરી છે એમ પર્યાવરણના રક્ષણ માટે વૃક્ષોની રોપણી અને તેનું જતન એટલું જ આવશ્યક છે, પણ 33 કરોડ વૃક્ષો વાવવાની બડાઈ કરનારી આપણી સરકાર વૃક્ષોના જતન માટે કેટલી કટિબદ્ધ છે એ જુઓ, મુંબઈના આરે વિસ્તારમાં મેટ્રો-3ના કારશેડ માટે 2700 વૃક્ષો કપાવી નાખ્યા, પૂણેમાં વડા પ્રધાનની સભા માટે વૃક્ષો તોડવામાં આવ્યા, રસ્તા પહોળા કરવામાં કે મહામાર્ગ બનાવવામાં હજારો વૃક્ષો કાગળ પર ફરી વાવવામાં આવ્યા… જંગલો કાપીને ફાર્મ અથવા ખેતીની જમીનમાં રૂપાંતર કરવામાં આવે છે.